Dr Charl het my baie simpatiek ingelig en ook op sy rekenaarskerm gewys dat die sonar ‘n groot rotatorkraagskeur toon. Hy het my verseker dat niks anders as 'n operasie die pyn gaan verlig nie maar ook geduldig gerusgestel dat dit baie suksesvol kan wees. Ek het niks van skouerbeserings af geweet nie, en het alles op sy webwerf verslind. Die inligting was 'n openbaring en met al die nuwe kennis was daar geen twyfel dat sy pasiente in besonder bekwame hande is nie. Tydens die operasie in Januarie 2015 het ek uiters proffesionele maar ook besonder empatiese behandeling ontvang en ek is baie goed ingelig oor alle aspekte. Dr se sorgsaamheid en omgee was tasbaar en elke opvolg ondersoek daarna was 'n fees van blydskap en dankbaarheid oor die goeie vordering.
Na 'n heerlike rus van 6 weke het ek Magdel (fisioterapeut) begin met fisio. Sy is 'n pragtige, sprankelende en liewe mens wat mens vreeslik op jou gemak laat voel. Sy werk baie sag en rustig maar met sorg en deernis en wys die oefeninge geduldig oor en oor. Die besoeke aan haar was soos 'n kuier by 'n baie ou vriendin. So tussen haar opgewekte gesels vergeet jy skoon waarvoor jy daar is.
Ek is die Here ewig dankbaar dat hierdie span dierbare engele hier was om my pyne te verlig. Mag Hy hulle ryklik seën sodat hulle nog lank almal met Sy liefde kan bedien. Baie dankie nogmaals aan Dr Charl en Magdel en julle spanne.
Toe het die genesingsproses begin. Ek was baie naief oor die tydperk wat genesing sou neem en het baie frustrasie gehad die eerste paar weke. Maar het ook toe besef dit is maar hoe ‘n skouerbesering en operasie werk. Ek het seker net ‘n week die pynpille gedrink, toe oorgeslaan na Panado’s. Die “sling” het ek seker nie eers ‘n dag gedra nie. Dr Charl het ook vir my die video gewys van dit wat gedoen is in my skouer.
Ek het ook met fisio begin by Magdel van den Berg, sy is great, want sy maak seker jy vorder teen jou pas en wat vir jou aanvaarbaar is. Na so twee en ‘n half maande het ek weer spinklasse begin bywoon en ook nou na vier maande weer my yoga hervat. Ja, ek kan beslis nog nie alles doen met die skouer nie, maar daar is weekliks vordering, ek het ook nie meer konstante pyn nie en die belangrikste, ek wonder nie wat fout is nie.
Jy het gevra ek moet jou terugvoer gee oor my regterskouer, wat jy opereer het op 25 Januarie 2018: ek het volle funksie van die skouer herwin, en geniet weer my golf! Die fisioterapeut het my weggewys van terapie met die woorde “as ek nie die operasiewonde kon sien nie, sou ek nie geglo het jy is werklik so onlangs geopereer nie.” .